Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom

Sp. zn. : 2 Pv 215/12/6613	Žiar nad Hronom, 30.8.2013
EEČ : 2-52-137-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Žiar nad Hronom
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Žiar nad Hronom zo dňa 12.6.2012, spisová značka 2 Pv 215/12/6613, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v dobe odo dňa 01.03.2012 do dňa 27.03.2012, kedy bol byt č. 1XXXXX v XXXXX odpojený od prívodu elektrickej energie, neoprávnene odoberal elektrickú energiu na odbernom mieste XXXXX tým spôsobom, že v rozvodovej elektrickej skrini patriacej bytu č. XXXXX odstránil plombu na ističi a spojil prívodové a vývodové vodiče na fázach L2 a L3 a obnovil prívod elektrickej energie do tohto bytu, čím takto svojím konaním spôsobil škodu spoločnosti Stredoslovenská energetika - Distribúcia, a. s. Žilina, ul. Pri Rajčianke č. 2927/8, XXXXX vo výške XXXXX,
Uznesením prokurátora Okresnej prokuratúry Žiar nad Hronom zo dňa 12.6.2012, spisová značka 2 Pv 215/12/6613, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátorky Okresnej prokuratúry Žiar nad Hronom pod sp. zn. 2 Pv 215/12 zo dňa 12.06.2012, ktoré nadobudlo právoplatnosť 13.07.2012, bolo proti obv. XXXXX, trestné stíhanie za prečin krádeže podľa § 212 ods. 2 písm. e) Trestného zákona podmienečne zastavené podľa § 216 ods. 1 Trestného poriadku. XXXXX bola  určená skúšobná doba v trvaní 12 mesiacov.

	Po uplynutí určenej skúšobnej doby boli na obvineného vyžiadané správy z Mesta XXXXX, Obvodného úradu, odboru všeobecnej vnútornej správy v XXXXX, Okresného riaditeľstva PZ, odboru kriminálnej polície v XXXXX XXXXX, ako aj aktuálny odpis z registra trestov, z ktorých vyplýva, že počas skúšobnej doby viedol riadny život, nedopustil sa žiadneho protiprávneho konania, teda vyhovel uloženým podmienkam. 

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

	Vzhľadom na hore uvedené mám za to, že obv. XXXXX počas skúšobnej doby podmienečného zastavenia trestného stíhania vyhovel zákonným podmienkam v zmysle § 217 ods. 1 Trestného poriadku a preto som rozhodol tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť do troch dní odo dňa oznámenia prostredníctvom tunajšej prokuratúry Krajskej prokuratúre Banská Bystrica. Sťažnosť má odkladný účinok.

JUDr. Daniel Komora
prokurátor